For tredje gang i træk blev det til en sejr til Aalborg Pirates, da de tirsdag aften tog imod topholdet Herning Blue Fox på hjemmebane i Gigantium. Efter syv minutter satte Daniel Nielsen pucken i mål, og selvom gæsterne formåede at udligne, sikrede Aalborg Pirates sig sejren med yderligere to mål fra Lasse Bo Knudsen og Martin Lefebvre. På trods af en udvisning i tredje periode til aalborgenserne, var der ikke yderligere pres på fra Herning Blux Fox, og resultatet blev 3-1 til hjemmeholdet. Det betyder, at Aalborg Pirates nu indtager tredjepladsen i MetalLigaen. Næste kamp er på udebane mod Hvidovre Fighters, mens næste hjemmekamp er søndag klokken 19 mod Gentofte Stars.

Referat:
Aalborg Pirates vandt tirsdag aften 3-1 over Herning Blue Fox.